"Bayyer" bundesliganing ikkinchi turida "Hamburg" ustidan irodali g‘alabani qayd etdi. O‘yinning 58-daqiqasida mehmonlar vakili Vud hisobni ochdi - 0:1. Mezbonlar murabbiyi Rodjyer Shmidt 72-daqiqada maydonga finlyandiyalik yosh hujumchi Yoel Poxyanpaloni tashladi. Ushbu 21 yoshli futbolchi 79-daqiqada hisobni tenglashtirdi, o‘yinga qo‘shib berilgan daqiqalarda esa 2ta gol urib, jamoasining 3:1 hisobidagi g‘alabasini ta’minladi. O‘tgan mavsumni "Fortuna"da ijara asosida o‘tkazgan hujumchi 28 uchrashuvda 2ta gol urgandi. U "Bayyer"da 2ta o‘yinda 4ta gol urishga ulgurdi. O‘tgan turda "Borussiya"ga qarshi safardagi o‘yinda (1:2) ham Poxyanpalo 72-daqiqada zaxiradan tushgan va 79-daqiqada bitta gol urgandi. Manba: Tribuna.uz